«Ես համաձայն եմ այդ դիտարկման հետ, պարզապես այս դեպքում պետք է վստահությունը հանրակրթության նկատմամբ բարձրացվի, որպեսզի այնտեղ ստացված գնահատականները ընդունվեն բուհերի կողմից: Իսկ դրա համար աշխատանք է պետք տանել: Ամենակարեւորը՝ ավագ դպրոցի դերակատարությունը պետք է բարձրացվի: Ես չէի ցանկանա, որ այս համակարգը երկար շարունակվի, որովհետեւ նախ թեստերը իրական գիտելիքները ցույց չեն տալիս: Բուհում իմ դասավանդման փորձն էլ ցույց է տալիս, որ անգիր անելով հնարավոր է ընդունվել բուհ, բայց հետո բուհում ձախողել՝ չունենալով համապատասխան հմտություններ»,- նկատեց Արայիկ Հարությունյանը` հաստատելով, որ նախարարի պաշտոնում իր գործունեությունը միտված է լինելու է, ի վերջո, քննություններից հրաժարվելուն: